钦定古今图书集成/方舆汇编/职方典/第1419卷 > 形胜附
## 钦定古今图书集成/方舆汇编/职方典/第1419卷 > 形胜附

本府

思恩府居西粤之极，西边徼之末，东络柳、桂，西跨滇、黔，南极邕州，北达庆远，襟牂牁而带红水，幅𢄙数千里。中间汉土交错，谿峒连络，内藩省会，外控交趾，允称形胜之区。府城附近，前有武缘左右及后有九土司环列，四境毗连，皆本省内地。虽宾州、八寨、上林、上畔以及永顺、东兰、忻城、归德等土州县司，往昔猺《狼狼贼出没，盗劫不常。今各设官兵及土人防御，各境皆有可凭之险，似可以无虞也。此外土田州〈土上林县〉》暨向武、都康、镇安、上映各土属，俱与江左一带土属接壤，虽统属各异，其府要皆同辖本省。矧以土治土，各能自守疆界，是亦无足虑者。惟泗城土府、小镇安、归顺土州三属，一与贵州比邻，一与云南切近，一与交趾接连。其间万山盘错，路径多岐，非土彝之出没不测，即奸人之度越无常。彼以土属世守之地，无汉兵镇防，往往多事汉官代其受过。此诚不可不思一变通之计，以防其未然之患也。至于西隆、西林二州县枕连滇、黔，加以新近改流，土彝狡悍，复仇报怨，是其常性。攘夺剽劫，尤难防范。况今岑代睚眦故土彝，目民人犹听约束，是西隆、西林之患不在藩篱而在萧墙矣。总之，土彝之性，畏杀不畏刑，刑且不畏，况德教乎？则所慑其畏服者，惟兵力耳。然而西隆、西林之兵仅仅二百，思南协兵又远隔千里之外，鞭长不及未雨之绸，则西隆、西林诚不可不益以兵助其声势。若于此处设立参将一员，增兵数百，足成一千，不但坐弭二处之患，亦可以壮思南犄角之势，兼可以遥摄各土之心也。《各属形势》分列于后。

武缘县

“左据《赤旗》” “《驮章》之固，右跨《帽山》” 《剑瘠》之险，高峰

伊岭峻其南，大明镆鎁壮乎北。东西两江，合抱南流。控蔽邕、宾，襟带谿峒。匪直思郡指臂，实作右江钜障。

西隆州

石壁苍崖，叠山耸翠，西连滇云，北接黔轴，三省交界之区。猫“顽梗之裔。浑河汹涌，春夏难渡。攒峰遍甲，烟瘴迷人。”视他州邑为更异焉。《西林县》

四面毗连，本府西南，地枕广南。端峰拱前，交椅抱后。北望𣆟苗，崇山叠嶂。南顾独旺，秀出嶙峋，驮、渌二水潆洄左右更有累峰苍岭，相为峙立。潺岊茂林，高耸遥接，诚足屏翰，西南称扼要，干荒服矣。

白山土司

两水夹流，万峰卓立，南枕归德，西连果化，东北接壤兴隆，东南联臂武缘。虽下远一隘，逼近彝江，而古零、安定为之前捍，不足制也。

兴隆土司

旗峰、旛岭屏翰于右，红水、青水襟带于左，白山、那马翼其东南，安定、田州卫其西北，幅𢄙虽小，亦扼要之区也。

定罗土司

岩石堆砌，溪水盘旋。白山、武缘居其左，旧城、田州处其右，都阳屏前，那马捍后，徭陇星罗，城头环布，不减重关保障之胜焉。

旧城土司

邻封环绕四境，司治跨据中区。倚山作城，藉人为障。八峰朱雀，险峻甲于内地。山泉、田里，耕作可资粮糗。岑濬负固为乱，终以身灭世绝，良足鉴也。

下旺土司

“依山带水，控野据原” ，白山旧城卫翼。东南田州，上林屏翰，西北石城峙立。村落环居，以制胜一方。“内外相维，举止相应” 也。

那马土司

万峰罗列，两水潆洄。“武缘” 翼其东南，各司障其西北。周鹿石城，岿然中立。城头村落，环拱峙居。起视提封，虽无天堑之险，而蕞尔土属，俨然砺山带河，亦足观也。

都阳土司

后倚岊皂，前跨红水，襟江翼岩，势称厄险。惜乎司治孤掌，独立城头，越邻遥隶，呼应不捷，臂指难联，控驭似未易也。

古零土司

割裂邻境，攒合为治。西踞刁律而东控青水，南由罗降以直抵郡城。龙角、虎头峙列沙帽，溪水朝拱，回环周匝，以山为篱，竞奇耸秀，形胜可观。是以境鲜暴戾，官族代有入黉序应选举者，亦山灵锺毓所到也。

定安土司

依村临流环司皆山刁，房、彝、江之盗贼，鼾睡榻侧；砦油、大察之猺蛮，布满境内。虽有“匹夫” 剑隘之固，“红水” 、刁河之险，而目刁民悍，患在萧墙，较视他司，号为难治。